open-index/open-wikipedia-markdown huggingface dataset:
Abraham Lucas

**Abraham Lucas** (s. 25. lokakuuta 1998 Everett, Washington, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Lucas edustaa NFL-joukkue Seattle Seahawksia. Ennen NFL-uraansa hän edusti Washingtonin osavaltionyliopiston joukkuetta. Seahawks varasi hänet kolmannella kierroksella 72. varausvuorolla .

Toukokuussa 2022 Lucas teki Seahawksin kanssa sopimuksen.  Syyskuussa 2025 Lucas teki Seahawksin kanssa kolmivuotisen ja yhteensä 46 miljoonan dollarin arvoisen jatkosopimu

Lucas on pelannut 46 NFL:n runkosarjan ottelua. Näissä otteluissa hänellä on yksi rähmäyksen palautus ja kaksi taklausta. Lucas on pelannut kolme NFL:n pudotuspelien ottelua ilman tilastomerkintöjä. 

## Huomautukset

## Lähteet
Spinelli-ryhmä

**Spinelli-ryhmä** on Euroopan yhdentymistä liittovaltioksi ajavien Euroopan parlamentin jäsenten verkosto. Vuonna 2024 Spinelli-ryhmässä oli mukana 76 meppiä eli 10,7&nbsp;% kaikista 705 mepistä.

Ryhmä perustettiin 15. syyskuuta 2010 Euroopan parlamentissa Brysselissä. Aloitteen ryhmän perustamisesta tekivät Guy Verhofstadt, Daniel Cohn-Bendit, Sylvie Goulard ja Isabelle Durant. Ryhmä on nimetty italialaisen Altiero Spinellin mukaan, joka oli merkittävä Euroopan yhdentymisen ja Euroopan unionin vaikuttaja. Spinelli perusti vuonna 1980 ”krokotiiliklubin”, joka muotoutui hänen kuolemansa jälkeen 1986 Euroopan parlamentin federalistiseksi työryhmäksi. Saman aatteen ryhmä muuttui ja vaihtoi nimiä myöhemminkin. Spinelli-ryhmä jatkaa tätä työtä.

## Lähteet

## Aiheesta muualla
* Ryhmän kotisivut
Terwa Tower

**Terwa Tower** on Oulun keskustaan, kauppatorin edustalla sijaitsevaan Vänmanninsaareen suunnitteilla oleva tornitalo. Sen rakennuttaa Osuuskauppa Arina, joka suunnittelee rakennukseen Solo Sokos Hotels -ketjun hotellia oheistiloineen, joihin lukeutuu muun muassa ylimmän kerroksen näköalaravintola. 20-kerroksisen tornitalon ohella rakennuskokonaisuuteen kuuluu myös laajempi yksikerroksinen osa. Hankkeen rakennuttaja on YIT.

Oulun kaupunginvaltuusto hyväksyi hotellin rakentamisen mahdollistavan asemakaavamuutoksen alun perin maaliskuussa 2024. Asemakaavamuutoksesta tehdyt valitukset kuitenkin viivästyttivät rakentamisen aloittamista. Pohjois-Suomen hallinto-oikeuden hylättyä valitukset ja korkeimman hallinto-oikeuden hylättyä valituslupahakemuksen asemakaava sai lainvoiman tammikuussa 2026. Hankkeen rakennustöiden on määrä alkaa syksyllä 2026.

## Lähteet
Bad Blankenburg

**Bad Blankenburg** on kaupunki Thüringenin osavaltiossa Saksassa. Se sijaitsee 37 kilometriä Erfurtista kaakkoon.

## Historia
Ensimmäinen dokumentti Blankenburgista on vuodelta 1267 ja kaupunkina siitä on maininta 1323. Keskiaikana Blankenburg oli tavanomainen markkinakaupunki. Blankenburgissa asui Friedrich Fröbel vuodesta 1837. Hän perusti lastentarhan 1840 nykyisen raatihuoneen Fröbel-saliin. Samaan aikaan Blankenburgista kehkeytyi kylpyläkaupunki, mutta ensimmäinen maailmansota pysäytti kehittymisen. Vuonna 1911 kaupunki nimettiin virallisesti Bad Blankenburgiksi. Toisen maailmansodan jälkeen Bad Blankenburgista kehittyi lomakohde, jossa oli myös teollisuutta. Saksan jälleenyhdistymisen yhteydessä Badewäldcheniin porattiin kuumavesi- ja mineraalilähde ja korostettiin kylpylätoiminnan elvyttämistä.

## Liikenne
Bad Blankenburgin rautatieasema, Bahnhof Bad Blankenburg (Thüringerw), sijaitsee rataosuudella Arnstadt–Saalfeld. Kaupungin halki kulkee Bundesstraße 88.

## Lähteet

## Aiheesta muualla
*Bad Blankenburg, Thüringen, Saksa — Sunrise, Sunset, and Daylength
Diep.io

**Diep.io** on vuonna 2016 julkaistu videopeli. Pelin kehitti Matheus Valadares, joka tunnetaan myös Agar.io -pelin kehittäjänä. Pelistä on julkaistu sekä selain että mobiiliversio. Pelin tavoitteen on tuhota muita pelaajia ampumalla palloja.

## Pelaaminen
Pelissä jokainen pelaaja hallitsee omaa tankkia, joka ampuu palloja. Peli perustuu geometrisiin kuvioihin. Pelialueella olevia neliöitä, kolmioita, viisikulmiota ja muita pelaajia voi tuhota ampumalla niihin palloja. Pelissä pyritään kasvattamaan omaa tankkiaan erilaisin päivityksin. Mitä enemmän asioita tuhoaa, sitä parempia päivityksiä saa. Päivityksillä voi esimerkiksi suurentaa pallojen aiheuttamaa vahinkoa, lisätä pallojen määrää tai nopeuttaa niiden vauhtia. Kun saa tarpeeksi pisteitä, niin voi päivittää myös erilaisen tankkityypin, joilla on omat kehityslinjansa. Kehityslinjasta riippuen tankkiin voi saada esimerkiksi useita tykkejä, suuren tykin tai panssarin.

### Pelin ominaisuuksia
Peruspelimuodon lisäksi voi valita tiimipelimuodon joko kahdella tai neljällä tiimillä. Tiimissä pelaajat yrittävät yhdessä tappaa vastustajan tiimiin kuuluvia tankkeja. Pelissä on myös labyrinttipelimuoto, jossa pelikenttänä on labyrintti. Kirjautumalla peliin on mahdollista saada nimimerkilleen oma väri. Oikeassa yläreunassa näkyy johtavien pelaajien nimimerkit sekä heidän pisteensä.

## Lähteet
Gordan Bosanac

**Gordan Bosanac** (s. 18. syyskuuta 1973, Zagreb) on kroatialainen poliitikko, joka on istunut Euroopan parlamentissa vuodesta 2024 lähtien. Hän kuuluu Vihreät / Euroopan vapaa allianssi -ryhmään, ja edustaa sitä aluekehitysvaliokunnassa sekä suhteista Japaniin vastaavassa valtuuskunnassa.

Bosanac on suorittanut sekä fysiikan alan diplomi-insinöörin tutkinnon vuonna 1999 Zagrebin yliopistossa että humanististen tieteiden maisterin tutkinnon, opintosuuntana ihmisoikeudet vuonna 2004 University College Londonissa.

## Lähteet
Kai Tegethoff

**Kai Tegethoff** (s. 19. heinäkuuta 1984 Köln) on saksalainen poliitikko, joka on istunut Euroopan parlamentissa vuodesta 2024 lähtien. Hän kuuluu Vihreät / Euroopan vapaa allianssi -ryhmään, ja edustaa sitä liikenne- ja matkailuvaliokunnassa, suhteista Intiaan vastaavassa valtuuskunnassa sekä valtuuskunnassa AKT-järjestön ja EU:n yhteisessä parlamentaarisessa edustajakokouksessa.

Kotimaan politiikassa Tegethoff edustaa Volt Europaa. Hän on nimennyt tärkeimmäksi poliittiseksi esikuvakseen Uuden-Seelannin entisen pääministerin Jacinda Ardernin. Tegethoffin mukaan tärkeimmät poliittiset kysymykset ovat nyt liikkuvuuden ja liikenteen rakennemuutos, johon liittyvät EU:n laajuiset investoinnit julkiseen liikenteeseen ja raideliikenteeseen, johdonmukainen hiilidioksidipäästöjen hinnoittelu ja fossiilisista polttoaineista luopuminen kokonaan. Toinen keskeinen alue Euroopan yhteenkuuluvuuden kannalta on demokratian vahvistaminen avoimuuden ja osallistumisen kautta: Eurooppalaisten keskustelufoorumien ja aloitteiden edistäminen sekä EU:n toimielinten uudistaminen avoimuuden ja demokraattisuuden lisäämiseksi.

## Lähteet
Galaksolidi

**Galaksolidi** (C18H26O) on heterosyklisiin eettereihin kuuluva aromaattinen orgaaninen yhdiste. Yhdistettä käytetään aineisosana hajusteissa.

## Ominaisuudet
Huoneenlämpötilassa galaksolidi on väritöntä ja hyvin viskoosia nestettä. Aineella on myskinkaltainen tuoksu, jossa on myös makeahko tai havupuumainen vivahde. Yhdiste liukenee vain hyvin vähäisessä määrin veteen ja liukenee paremmin etanoliin, dietyylieetteriin ja useisiin estereihin, kuten isopropyylimyristaattiin. Galaksolidilla on havaittu olevan sekä estrogeenien että androstenonin hormonivaikutuksia. Täten galaksolidilla voi olla haitallisia vaikutuksia esimerkiksi vesieliöihin.

## Valmistus
Galaksolidin valmistuksen ensimmäisessä vaiheessa metyylistyreeni tai kumeeni reagoi 2-metyyli-2-butanolin tai 2-metyyli-2-buteenin kanssa muodostaen pentametyyli-indaania. Pentametyyli-indaani reagoi seuraavaksi propyleenioksidin kanssa ja viimeisessä vaiheessa formaldehydin kanssa galaksolidiksi.
:

## Käyttö
Galaksolidi on yksi yleisimmin käytetyistä synteettisistä myskihajusteista. Sitä käytetään muun muassa hajuvesissä, saippuoissa, puhdistusaineissa ja ilmanraikastimissa.

## Lähteet
Nuoret eurooppalaiset federalistit

**Nuoret eurooppalaiset federalistit** (; , JEF) eli **JEF Europe** on poliittinen nuorisojärjestö, joka ajaa Euroopan yhdentymistä ja muotoutumista liittovaltioksi. Sillä on toimintaa useimmissa Euroopan valtioissa.

Suomessa toimii JEF:n jäsenjärjestö Eurooppanuoret ry eli JEF Finland.

## Historia
JEF-osastot syntyivät vuonna 1948 Federalistisen liikkeen nuoriso-osastoksi. Toiminta alkoi useissa kaupungeissa. Euroopan yhdentymistä tavoitellut liike jakautui etenkin Euroopan puolustusyhteisöön liittyvien erimielisyyksien takia 1950-luvulla. Ryhmät jatkoivat toimintaa hajautetusti ilman keskusjohtoa. Varsinaisen nykyisen Nuoret eurooppalaiset federalistit -järjestön perustamiskonferenssi pidettiin Luxemburgissa maaliskuussa 1972.

## Toiminta
JEF tavoittelee demokraattista Euroopan liittovaltiota. Järjestö kannattaa muun muassa Euroopan unionin laajentamista ja vahvistamista matkalla kohti varsinaista liittovaltiota. Se ajaa tavoitteitaan itsenäisesti, sitoutumatta poliittisiin puolueisiin. Järjestö jakaa mielipiteitä ja ajatuksia puolueiden, järjestöjen ja virastojen kanssa. JEF koittaa luoda parempaa ymmärrystä eurooppalaisesta federalismista sekä tuomaan kansalaisia lähemmäs Eurooppaa ja toisin päin.

## Lähteet

## Aiheesta muualla
* Järjestön kotisivut
Sensofusion

**Sensofusion** on suomalainen vuonna 2016 perustettu teknologiayritys, joka kehittää ja valmistaa miehittämättömien ilma-alusten eli droonien tunnistusjärjestelmiä sekä ilmatilan turvallisuusratkaisuja. Yrityksen tuotteita on myyty muun muassa Yhdysvaltain merijalkaväelle, Ukrainaan, Israelin valtiolle, ja Yhdysvaltain avaruushallinto Nasalle. Yrityksen turvallisuusratkaisuja käytetään myös useilla kansainvälisillä lentoasemilla Euroopassa, sekä estämään esimerkiksi drooneilla tehtävää salakuljetusta vankiloihin. 

Yrityksen päätoimipiste sijaitsee Vantaalla ja kotipaikka on Tuusula. Lisäksi yrityksellä on toimintaa Ukrainassa ja toimipiste Kanadassa. Yrityksen toimitusjohtaja ja perustaja on Tuomas Rasila. Kesällä 2025 uutisoitiin Mikko Hyppösen siirtymisestä yrityksen tutkimusjohtajaksi.

Yrityksen päätuottaisiin kuuluvat viranomais- ja puolustuskäyttöön tarkoitetut passiiviset droonien ja niiden lennättäjien havaitsemisjärjestelmät 10 kilometrin etäisyydelle (Airfence), sekä suuritehoiset droonien torjuntalaitteet (drone jammer) ja torjuntadroonit (Interceptor).  Airfence -havaitsemisjärjestelmää voidaan täydentää useilla lisätasoilla, kuten miehittämättömien ilma-alusten havaitsemisetäisyyttä laajentavilla antennilaitteistoilla (KELA), johon voidaan liittää myös tutkajärjestelmä. Täydennykseksi voidaan liittää myös satelliittipohjaisen SAR-tutkatiedustelun havaitsemiskyvyyttä (Senso C2), ja vuonna 2026 julkaistavaksi suunniteltu yönäköön kykenevä optinen havaintojärjestelmä.

Yritys on kasvanut voimakkaasti Venäjän Ukrainaan kohdistaman hyökkäyssodan aikana (2022–). Vuonna 2021 yhtiön liikevaihto oli noin 1,7 miljoonaa ja palveluksessa oli 12 henkeä. Vuoden 2023 liikevaihto oli 7,2 miljoonaa ja 2024 jo 20,8 miljoonaa euroa. Vuonna 2025 palveluksessa oli jo lähes sata henkeä. Sensofusion palkittiin syksyllä 2025 Valtakunnallisella yrittäjäpalkinnolla. Yritykselle myönnettiin myös vuoden 2025 Tasavallan presidentin kansainvälistymispalkinto. 

Yritys keräsi toisella rahoituskierroksellaam sijoittajilta 45 miljoonaa euron riskirahoituksen. Tässä yhteydessä yrityksen arvoksi arvioitiin 550 miljoonaa euroa. Vuoden 2026 alussa yhtiön kerrottiin pyrkivän listautumaan pörssiin mahdollisesti jo vuoden 2026 aikana.

## Lähteet

## Aiheesta muualla
* Valtakunnallinen yrittäjäpalkinto 2025: Sensofusion (video) (youtube.com)
* Mikko Hypponen announcing that he is joining Sensofusion (2025)  (youtube.com)
Cristina Guarda

**Cristina Guarda** (s. 3. maaliskuuta 1990) on italialainen poliitikko, joka on istunut Euroopan parlamentissa vuodesta 2024 lähtien. Hän kuuluu Vihreät / Euroopan vapaa allianssi -ryhmään, ja edustaa sitä vetoomusvaliokunnan ja suhteista Andien yhteisön maihin vastaavassa valtuuskunnan puheenjohtajana sekä jäsenenä Maatalouden ja maaseudun kehittämisen valiokunnassa,  EU:n ja Albanian parlamentaarisessa vakautus- ja assosiaatiovaliokunnassa sekä EU:n ja Latinalaisen Amerikan parlamentaarisessa edustajakokouksessa.

Guarda työskentelee kestävien viljelykäytäntöjen edistämiseksi, maaseutuyhteisöjen suojelemiseksi ja Euroopan elintarvikejärjestelmien ekologisen siirtymän varmistamiseksi. Poliittisen uransa lisäksi Guarda on itsekin pienviljelijä ja on osallistunut vapaaehtoistyöhön, joka liittyy sosiaaliseen ja eläinten hyvinvointiin.

## Lähteet
Ove Høegh-Guldberg

**Ove Høegh-Guldberg** (1. syyskuuta 1731 Horsens – 7. helmikuuta 1808 Viborg) oli tanskalainen poliitikko, historioitsija ja valtiomies. Hän käytännössä johti maata mieleltään sairaan Kristian VII:n sijasta vuosina 1772–1784.

Høegh-Guldberg pestattiin Kristianin nuoremman veljen, prinssi Frederikin opettajaksi vuonna 1764. Toimiessaan kuninkaan kabinettisihteerinä hän oli mukana salaliitossa, joka syrjäytti valtionhoitajaksi nousseen Johann Struenseen. Høegh-Guldbergin johdolla Struenseen uudistuksia, muun muassa painovapaus, kumottiin. Kauppaa ja tanskan kieltä pyrittiin edistämään. Kruununprinssi Fredrikin kaapattua vallan 1784 hänet erotettiin.

Vuosina 1784–1802 Høegh-Guldberg toimi maaherrana Aarhusissa.
## Lähteet

## Aiheesta muualla
Carl Gustaf Strandberg

**Carl Gustaf Strandberg** (5. toukokuuta 1825 – 8. helmikuuta 1874) oli ruotsalainen juristi ja kirjailija. Hän valmistui Uppsalan yliopistosta vuonna 1846 ja työskenteli muun muassa Svean hovioikeuden assessorina, oikeusministeriön toimistopäällikkönä sekä oikeusneuvoksena. Strandberg valittiin Ruotsin akatemian jäseneksi vuonna 1869. Myös hänen serkkunsa C. V. A. Strandberg oli Ruotsin akatemian jäsen.
## Lähteet

## Aiheesta muualla
Benedetta Scuderi

**Benedetta Scuderi** (s. 8. syyskuuta 1991) on italialainen poliitikko, joka on istunut Euroopan parlamentissa vuodesta 2024 lähtien. Hän kuuluu Vihreät / Euroopan vapaa allianssi -ryhmään, ja edustaa sitä teollisuus-, tutkimus- ja energiavaliokunnassa, naisten oikeuksien ja sukupuolten tasa-arvon valiokunnassa ja suhteista Kiinan kansantasavaltaan vastaavassa valtuuskunnassa.

## Lähteet
Marthinsen

**Marthinsen** on seuraavien norjalaisten henkilöiden sukunimi:

* Jim Marthinsen (s. 1956), jääkiekkomaalivahti
* Karl Marthinsen (1896–1945), natsiupseeri ja salaisen poliisin päällikkö
Lukas Bonnier

**Lukas Bonnier** (1922–2006) oli ruotsalainen lehdenkustantaja. Hän oli Bonnier-konsernin perustajan Albert Bonnierin pojanpojanpoika ja teki uransa perheyrityksen palveluksessa. Hän muun muassa laajensi Bonnierin aikakauslehtivalikoimaa. Bonnier oli naimisissa ja hänellä oli neljä lasta.
## Lähteet

## Aiheesta muualla
Vicent Marzà

**Vicent Marzà i Ibáñez** (s. 3. maaliskuuta 1983) on espanjalainen poliitikko, joka on istunut Euroopan parlamentissa vuodesta 2024 lähtien. Hän kuuluu Vihreät / Euroopan vapaa allianssi -ryhmään, ja edustaa sitä asuntokriisiä Euroopan unionissa käsittelevässä erityisvaliokunnassa.

## Lähteet
Nicolae Ștefănuță

**Nicolae Ștefănuță** (s. 3. tammikuuta 1982) on romanialainen poliitikko, joka on istunut Euroopan parlamentissa vuodesta 2019 lähtien. Hän kuuluu Vihreät / Euroopan vapaa allianssi -ryhmään, ja on parlamentin varapuhemies vuodesta 2024.

Ștefănuță on suorittanut taloustieteen loppututkinnon Timișoaran yliopistossa 2004, ja jatkanut opintojaan kansaainvälisten asioiden parissa Itävallassa ja Yhdysvalloissa. Hän on toiminut diplomaattina ja EU:n virkamiehenä.

## Lähteet
Anna Strolenberg

**Anna Strolenberg** (s. 23. heinäkuuta 1995) on hollantilainen poliitikko, joka on istunut Euroopan parlamentissa vuodesta 2024 lähtien. Hän kuuluu Vihreät / Euroopan vapaa allianssi -ryhmään, ja edustaa sitä maatalouden ja maaseudun kehittämisen valiokunnassa sekä Välimeren unionin parlamentaarisessa edustajakokouksessa.

## Lähteet
Reinier van Lanschot

**Reinier van Lanschot** (s. 7. syyskuuta 1989) on alankomaalainen poliitikko, joka on istunut Euroopan parlamentissa vuodesta 2024 lähtien. Hän kuuluu Vihreät / Euroopan vapaa allianssi -ryhmään, ja edustaa sitä useissa valiokunnissa, jotka liittyvät turvallisuus- ja puolustuspolitiikkaan, sekä valtuuskunnissa, joissa tehdään yhteistyötä Venäjän, Armenian, Azerbaidžanin ja Georgian kanssa.

Van Lanschot toimii Volt Europassa vuodesta 2017 ja on ollut sen varapuheenjohtaja.

## Lähteet
Su Yiming

**Su Yiming** (; s. 18. helmikuuta 2004) on kiinalainen lumilautailija, olympiavoittaja ja entinen lapsinäyttelijä. Voittamalla lumilautailun maailmancupin Big Air -kilpailun Steamboatissa 4. joulukuuta 2021 hänestä tuli ensimmäinen kiinalainen lumilautailija, joka on noussut maailmancupin palkintokorokkeelle. 

Su saavutti Pekingin olympialaisissa 2022 kultaa Big Airissa ja hopeaa slopestylessa. Milanon ja Cortinan olympialaisissa 2026 hän sai kultaa slopestylessa ja pronssia big airissa. Engadinin MM-kilpailuissa 2025 hän saavutti slopestylessa hopeaa.

Su voitti Big Airin maailmancupin kokonaiskilpailun kausilla 2021–2022 ja 2025–2026 ja sijoittui toiseksi kaudella 2023–2024. Slopestylen maailmancupin hän voitti kaudella 2025–2026 ja oli kolmas kaudella 2024–2025. "Park & pipe" -lajien kokonaiscupissa hän sijoittui kolmanneksi kaudella 2025–2026. Hän on voittanut neljä maailmancupin osakilpailua, sijoittunut kolme kertaa toiseksi ja kerran kolmanneksi.

## Yksityiselämä
Su syntyi 18. helmikuuta 2004 Jilinin kaupungissa Jilinin maakunnassa Kiinassa. Vuoden 2022 olympiavoittonsa jälkeen hän aloitti opinnot Tsinghua-yliopistossa. 

Vuodesta 2023 lähtien hän on ollut parisuhteessa kiinalais-amerikkalaisen taitoluistelijan Zhu Yin kanssa, jonka hän tapasi vuoden 2022 talviolympialaisten aikana.

## Lähteet

## Aiheesta muualla
*Su FIS:n sivustolla
*
Karl Marthinsen

**Karl Alfred Nicolai Marthinsen** (25. lokakuuta 1896 Karlsøy – 8. helmikuuta 1945 Aker) oli norjalainen natsiupseeri. Hän työskenteli Statspolitietin päällikkönä vuodesta 1941 ja oli keskeisessä asemassa holokaustin toteuttamisessa Norjassa. Norjan vastarintaliike murhasi Marthinsenin helmikuussa 1945. Teosta tuomittiin kuolemaan 34 norjalaista, joista 29 teloitettiin.

Marthinsen kasvoi lestadiolaisperheessä ja työskenteli merimiehenä ja kalastajana ennen kouluttautumistaan upseeriksi. Hän liittyi Nasjonal Samlingiin sen perustamisvuonna 1933. Toisen maailmansodan alettua Marthinsen valvoi aluksi kommunistien toimintaa Pohjois-Norjassa. Kun saksalaiset valtasivat Norjan ja lakkauttivat maan oman armeijan, Marthinsen siirtyi salaisen poliisin palvelukseen. Hänestä tuli sen päällikkö, ja hän osoittautui uskolliseksi saksalaisille. Vuodesta 1944 hän johti myös puolisotilaallisia Hirden-joukkoja.

Syksyllä 1942 Marthinsen johti operaatiota, jossa 773 norjanjuutalaista karkotettiin tuhoamiesleireille Saksaan. Heistä vain 38 selvisi hengissä. Marthinsen itse sai surmansa vastarintaliikkeen salamurhaamana 8. helmikuuta 1945, kun hänet ammuttiin autoonsa Oslossa. Marthinsenia on myöhemmin kutsuttu ”Norjan Himmleriksi”.
## Lähteet

## Aiheesta muualla
Fellowship of Reconciliation

**Fellowship of Reconciliation** (lyh. **FOR-USA**) on yhdysvaltalainen kristillinen tunnustuskuntiin sitoutumaton pasifistinen ja sosiaalireformistinen järjestö. Järjestö on Yhdysvaltain suurin ja vanhin uskontojen välinen rauhanjärjestö, ja se on omistautunut väkivallattoman konfliktienratkaisun edistämiselle.

Järjestö erustettiin vuonna 1915 Yhdysvaltojen ensimmäiseen maailmansotaan liittymistä vastustaneiden pasifistien toimesta. Järjestö oli avoin miehille, naisille ja kaiken yhteiskuntaluokan ja rodun ihmisille, ja sen jäseniin kuuluivat Jane Addams, piispa Paul Jones, Grace Hutchins, A. J. Muste ja Bayard Rustin. Järjestö aloitti toimintansa kristillisissä kirkoissa ja kehittyi sitten uskontojen väliseksi rauhan ja oikeudenmukaisuuden liittoumaksi. American Civil Liberties Union (ACLU) syntyi FOR:n työstä aseistakieltäytyjien hyväksi.

## Historia
Kansainvälisen sovinnonliiton amerikkalainen osasto perustettiin marraskuussa 1915 Garden Cityssä, Long Islandilla, kokouksessa, johon osallistui joukko kveekari-yhteisön jäseniä, Social Gospel -liikkeen pappeja ja NMKY:n johtajia.

Rauhanyhteisö perustettiin alun perin Isossa-Britanniassa vuonna 1914. Vakuuttuneina siitä, että sota rikkoi kristillisiä periaatteita, FOR vastusti sodan valmisteluja ja Yhdysvaltain puuttumista ensimmäiseen maailmansotaan. Kun asevelvollisuuslaki astui voimaan sodan julistamisen jälkeen vuonna 1917, FOR vaati poikkeusta aseistakieltäytyjille.

FOR:n johtajat päättelivät pian, että sota ei ollut poikkeus; pikemminkin se oli looginen seuraus olemassa olevista sosiaalisista ja taloudellisista ongelmista. Siksi sitoutuneen kristillisen pasifistin täytyi myös tavoitella sosiaalista oikeudenmukaisuutta ja taloudellista uudelleenjakamista. Sodan loppuun mennessä FOR:sta oli tullut kohtaamispaikka vasemmistolaisille uudistusmielisille, jotka olivat kiinnostuneet pasifismista, ja kristillisille pasifisteille, jotka nyt tunnistivat laaja-alaisen sosiaalisen ja taloudellisen muutoksen tarpeen. Tämä liittouma olisi voinut muuttaa FOR:n kristillistä, väkivallatonta suuntausta. Kuitenkin 1920-luvun lopulla sen hallitus vahvisti uudelleen kristillisen näkökulman tarpeen sosiaalisien ja taloudellisten ongelmien ratkaisemisessa. Vuonna 1933 se kieltäytyi hyväksymästä väkivaltaa, edes sosiaalisten ja taloudellisten uudistusten saavuttamiseksi.

FOR oli sotien välisenä aikana älyllisesti elinvoimaisin pasifistinen järjestö, ja A. J. Musten nimittäminen toiminnanjohtajaksi vuonna 1940 johti uuteen innovaatioon – väkivallattoman suoran toiminnan omaksumiseen uudistusaseeksi. Vuonna 1942 Chicagon FOR:n jäsenet perustivat rotusyrjinnän vastaisen kongressin (Congress of Racial Equality, CORE), joka oli edelläkävijä tämän tekniikan käytössä sodanjälkeisessä mustien kansalaisoikeuksien ristiretkessä. Aktiivisena 1960- ja 1970-lukujen Vietnamin sodan vastaisessa liikkeessä, FOR on viime aikoina kampanjoinut aserajoituksien ja lopulta aseistariisunnan puolesta.

## Lähteet
Catarina Vieira

**Catarina Vieira** (s. 14. toukokuuta 1996, Angra do Heroísmo, Azorit) on hollantilainen poliitikko, joka on istunut Euroopan parlamentissa vuodesta 2024 lähtien. Hän kuuluu Vihreät / Euroopan vapaa allianssi -ryhmään, ja edustaa sitä kansainvälisen kaupan ja ihmisoikeuksien valiokunnissa sekä  EU:n ja Latinalaisen Amerikan ja Afrikan valtuuskunnissa.

Vieira syntyi Azoreilla ja opiskeli kansainvälisiä suhteita Lissabonissa. Hän muutti perhesyistä Alankomaihin, missä alkoi työskennellä kansalaisjärjestöissä pääasiassa kestävien maatalouden toimitusketjujen parissa. Hän liittyi GroenLinksiin – hollantilaiseen poliittiseen puolueeseen, joka on omistautunut ympäristökysymyksille ja edistykselliselle politiikalle. Hänet valittiin puolueen listoilta EU-parlamenttiin 28-vuotiaana. Vieira on yksi EU-parlamentin nuorimmista jäsenistä.

## Lähteet

## Aiheesta muualla
* https://www.catarinavieira.eu
Vladimir Prebilič

**Vladimir Prebilič** (s. 21. toukokuuta 1974 Ljubljana) on slovenialainen poliitikko, joka on istunut Euroopan parlamentissa vuodesta 2024 lähtien. Hän kuuluu Vihreät / Euroopan vapaa allianssi -ryhmään ja edustaa sitä aluekehitysvaliokunnassa sekä valtuuskunnissa, jotka liittyvät Serbian ja Pohjois-Makedonian asioihin.

Prebilič on koulutukseltaan  maanpuolustustutkimuksen tohtori Ljubljanan yliopistosta.

## Lähteet
Derweze

**Derweze** on kylä Ahalin maakunnan Gökdepen piirikunnassa Turkmenistanissa. Se sijaitsee Karakumin aavikolla 270 kilometriä Aşgabatista pohjoiseen. Derwezen kyläneuvostoon kuuluvat myös lähistöllä sijaitsevat Ataguýyn ja Börin kylät. Vuoden 2022 väestönlaskennan mukaan Derwezessa oli 2&nbsp;166 ja kyläneuvostossa 5&nbsp;084 asukasta.

Derwezen kautta on kulkenut vanha Karakumin ylittänyt karavaanireitti. Nykyään sen ohittaa Aşgabatin ja Daşoguzin välinen maantie ja rautatie. Vuonna 1928 alettiin hyödyntää lähellä sijainnutta Sernyje Bugryn rikkiesiintymää, ja vuonna 1939 sen asutuksesta tuli Derwezen (ven. Darvazan) kaupunkimainen taajama. 

Karakumin rikkikaivokset suljettiin 1960-luvulla rikkaamman ja helpommin hyödynnettävän Gowurdakin kaivoksen avaamisen jälkeen. Alueella ryhdyttiin hyödyntämään maakaasu- ja öljyesiintymiä, joista ensimmäinen oli löydetty Derwezen läheltä vuonna 1959. Derwezen maakaasutaajamassa oli 5&nbsp;000 asukasta vuonna 1970.

Derwezen lähellä sijaitsee palava kaasukraatteri, joka on tunnettu matkailunähtävyys. Entisessä Derwezen taajamassa on toinen pienempi kaasukraatteri, joka ei pala, mutta levittää voimakasta kaasun hajua. Kolmas kraatteri, joka on osittain veden täyttämä, sijaitsee maantien varrella taajaman eteläpuolella.

Maantien varrella sijainnut Derwezen taajama hävitettiin presidentti Saparmyrat Nyýazowin käskystä vuonna 2004. Sen asukkaat siirrettiin etelämpänä sijaitseviin Bokurdakiin ja Ýerbentiin. Tarinan mukaan Nyýazow oli taajaman yli lentäessään kiinnittänyt huomiota sen epäsiisteihin rakennuksiin. Nykyinen kyläneuvosto on perustettu vuonna 2016, jolloin entisen lentokentän asutus Aeroport sai nimen Derweze.

## Lähteet
David Hammerstein

**David Hammerstein Mintz** (s. 23. syyskuuta 1955 Los Angeles, Yhdysvallat) on espanjalainen poliitikko, joka istui Euroopan parlamentissa vuosina 2004–2009. Hän kuului kotimaassaan vihreään puolueeseen ja europarlamentissa Vihreät / Euroopan vapaa allianssi -ryhmään, jota hän edusti teollisuus-, tutkimus- ja energiavaliokunnassa sekä vetoomusvaliokunnassa.

Vuonna 2007 Hammersteinia syytettiin mediassa julkisten varojen kavaltamisesta. Syytteen mukaan Hammerstein oli ohjannut "kymmeniä tuhansia euroja" julkisia varoja omalle tai puolueensa tileille. Valencian vihreät erottivat Hammersteinin tämän skandaalin ja maksamattomien jäsenmaksujen takia. Blogissaan Hammerstein sanoo, että "tutkinta" oli normaali tilintarkastustoimi, hänen taloudenpidostaan ei löydetty mitään moitittavaa eikä häneen ole kohdistettu poliisi- tai oikeustoimia.

## Lähteet
Gerbera (drooni)

**Gerbera** () on edullinen venäläisvalmisteinen pitkän kantaman taktis-operatiivinen monikäyttölennokki. Sillä on polystyreenista ('styroksista') koottu runko, joka voi olla vanerivahvisteinen. Lennokkia on käytetty muodoltaan Shahed-136:sta muistuttavana aseistamattomana ilmatorjunnan harhauttamiseen tai kyllästämiseen toissijaisilla kohteilla, kameralaitteistolla varustettuna tiedusteluun, kommunikointilaitteistolla varustettuna signaalinvälitykseen ja niitä on varustettu myös räjähteillä. Alkuvuodesta 2026 lennokkia raportoitiin käytetyn emoaluksena pienemmän FPV-droonin kuljettamiseen lähemmäs kohdettaan.

Ukrainan sotilastiedustelun (HUR) mukaan lennokkimalli on kiinalaisen Skywalker Technology Co., Ltd:n suunnittelema. Venäjä kokoonpanisi lennokkia, johon se toisi useita osia Kiinasta ja länsimaista. Koska lennokkimalli ei ole kiinalaistehtaan vakiotuotteiden luettelossa, mallin suunnittelutyön on arvioitu olevan Venäjän tilaama. Lennokkeja kootaan Venäjän Tatarstanissa Jelabugan droonitehtaalla ().

Venäjä on käyttänyt lennokkia Venäjän hyökkäyssodassa heinäkuusta 2024 lähtien. Ukrainan ohella niitä on lennätetty ainakin Liettuaan, ja Puolaan.

## Tekniset tiedot

Lennokin siipiväli on 2,5 metriä ja pituus 2 metriä. Lentoonlähtöpaino on tavallisesti 10–18 kilogrammaa. Lentonopeus voi olla 160 km/h, lakikorkeus 3000 metriä. Lentomatka on tyypillisesti enimmillään 600 km, raskaammalla hyötykuormalla vähemmän. Lentoonlähdössä käytetään elastista tai pneumaattista katapulttia. Moottorina on kiinalaisen Mile Hao Xiang Technology Co:n valmistama DLE60-polttomoottori. Syyskuussa 2025 Puolaan Valko-Venäjän kautta lennättyihin Gerbera-drooneihin oli liitetty ylimääräinen muovikanisteri lisäpolttoainesäiliöksi lentomatkan kasvattamiseksi jopa 700 kilometriin. 


Russian drone in Sumy Oblast, 2024-07-25 (02).jpg| Vanerivahvisteisen Gerbera-lennokin osia (pudotettu 25.7.2024). 
Russian drone Gerbera, downed in Ukraine (2025-02-15).webp| Jäälle pudotettu Gerbera-lennokki Kiovan alueella (2/2025).
Гербера копія.jpg|Mustaksi maalattu Gerbera (2.8.2025).


## Katso myös
* HESA Shahed-136
* Zala Lancet
* KVN
* Orlan-10

## Lähteet

## Aiheesta muualla
Paavo Yli-Olli

**Paavo Antero Yli-Olli** (18. helmikuuta 1947 Lappajärvi – 3. kesäkuuta 2010 Vaasa) oli suomalainen laskentatoimen professori.

Paavo Yli-Ollin vanhemmat olivat maanviljelijä Aarne Yli-Olli ja Marjatta Norhala. Hän tuli ylioppilaaksi Lappajärven yhteiskoulusta 1967 ja valmistui Tampereen yliopistosta taloustieteen kandidaatiksi 1972 ja kauppatieteen lisensiaatiksi 1976. Kauppatieteen tohtoriksi hän väitteli Vaasan yliopistossa 1978.

Yli-Olli oli Tampereen yliopistossa vs. assistentti 1972–1973. Merkonomien jatkokoulutuskeskuksen rehtori hän oli 1974 ja Vaasan kauppakorkeakoulussa, sittemmin Vaasan yliopisto, tutkija 1975–1976, tutkimuslaitoksen johtaja 1977, vt. apulaisprofessori 1978–1981, apulaisprofessori 1981–1989 ja laskentatoimen professori vuodesta 1990. Laitosjohtajana yliopistossa hän toimi 1979–1983 ja 1992-2000. Yli-Olli oli myös Suomen Akatemian vanhempi tutkija 1981–1982 ja vieraileva professori European Institute for Advanced Studies in Management -tutkimuslaitoksessa Brysselissä 1987–1988. Hän sekä julkaisi tutkimuksia että oli kirjoittamassa tietoteoksia.

## Lähteet
Hannibal (etunimi)

**Hannibal** on miehen etunimi.

Nimen on alkuaan tehnyt tunnetuksi antiikin karthagolainen sotapäällikkö Hannibal (247–183 eKr.). Se on puunin kieltä ja koostuu ’armollisuutta, laupeutta’ merkitsevästä sanasta (sama seemiläinen aines esiintyy esimerkiksi Raamatusta tunnetuissa heprealaisperäisissä nimissä *[[Johannes]]* ja *[[Hanna]]*) sekä jumalannimestä *[[Baal]].*

## Tunnettuja Hannibaleja

* Hannibal (247–183 eKr.), karthagolainen sotapäällikkö
* Hannibal Rhodoslainen, karthagolainen merikapteeni
* Ibrahim Petrovitš Hannibal (Gannibal) (1697–1781), afrikkalainen orja ja venäläinen kenraali
* Hannibal Buress (s. 1983), yhdysvaltalainen koomikko, näyttelijä ja käsikirjoittaja
* Hannibal Hamlin (1809–1891), Abraham Lincolnin varapresidentti
* Hannibal Sehested (1609–1666), tanskalais-norjalainen poliitikko ja Norjan käskynhaltija,
* Hannibal Sehested (1842–1924), tanskalainen poliitikko, Tanskan pääministeri 1900–1901
* Hannibal, oik. *Hannu Stark* (s. 1976), suomalainen rap-artisti

### Kuvitteellisia Hannibaleja

* Hannibal Lecter, kuvitteellinen sarjamurhaaja
* Hannibal King, Marvel Comicsin kuvitteellinen hahmo
* Hannibal T. Karvapallo, animaatiosarjassa *[[Prätkähiiret]]*

## Muuta nimen käyttöä

### Britannian kuninkaallisen laivaston aluksia

* HMS ''Hannibal'' (1779), 50-tykkinen neljännen luokan alus
* HMS ''Hannibal'' (1782), 14-tykkinen sluuppi
* HMS ''Hannibal'' (1786), 74-tykkinen kolmannen luokan linjalaiva
* HMS ''Hannibal'' (1810), 74-tykkinen kolmannen luokan linjalaiva
* HMS ''Hannibal'' (1854), 91-tykkinen toisen luokan linjalaiva, joka muutettiin potkurifregatiksi
* HMS ''Hannibal'' (1896), Majestic-luokan taistelulaiva

### Antiikin sotapäällikkö Hannibalista kertovaa

* *[[Hannibal (vuoden 1959 elokuva)|Hannibal]]*, vuonna 1959 valmistunut italialainen elokuva
* *[[Hannibal (vuoden 2006 elokuva)|Hannibal]]*, televisioelokuva Hannibalista

### Kuvitteellisesta Hannibal Lecteristä kertovaa

* *[[Hannibal (romaani)|Hannibal]]*, Thomas Harrisin romaani
* *[[Nuori Hannibal (elokuva)|Nuori Hannibal]]*, elokuva Hannibal Lecterin nuoruudesta
* *[[Hannibal (elokuva)|Hannibal]]*, elokuva Hannibal Lecterin vanhuudesta
* *[[Hannibal (televisiosarja)|Hannibal]]*, Hannibal Lecteristä kertova televisiosarja

### Muita merkityksiä

* Hannibal TV, tunisialainen televisiokanava
* Hannibal, kaupunki Missourissa; siellä sijaitsee Hannibal-LaGrangen yliopisto
* Hannibal-direktiivi, Israelin puolustusvoimien menettely sotilaiden vangiksi joutumisen estämiseksi
* Handley Page Hannibal, Handley Pagen vuonna 1931 valmistama lentokone, H.P.42 -sarjan prototyyppi
* 2152 Hannibal, päävyöhykkeen asteroidi
* Hannibal & Soppa, rap-duo

## Lähteet
2055 Dvořák

**2055 Dvorak (1974 DB)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on .

Asteroidi on nimetty säveltäjä Antonín Dvořákin (1841–1904) mukaan.

## Lähteet
Dolium

**Dolium** oli viininvalmistuksessa käytetty ja kannella peitetty käymisastia antiikin Roomassa. Dolium kaivettiin maahan, ja siihen mahtui rypälemehua sadoista litroista pariin tuhanteen litraan. Rypälemehu siirrettiin doliumiin käsin ja jaloin tehdyn puristamisen jälkeen. Maan alla hapettomissa olosuhteissa hiivat hajottivat rypälemehun sokeria alkoholiksi. Käymisen jälkeen viini siirettiin doliumista savisiin säilytysruukkuihin eli amforoihin.

## Lähteet
Bokurdak

**Bokurdak** on taajama Ahalin maakunnan Ak bugdaýn piirikunnassa Turkmenistanissa. Se sijaitsee Karakumin aavikolla 108 kilometriä Aşgabatista pohjoiseen. Vuoden 2022 väestönlaskennan mukaan Bokurdakissa oli 7&nbsp;726 asukasta. Sen yhteyteen kuuluu myös 24 kylää, joissa oli 8&nbsp;384 asukasta.

Bokurdak oli neuvostoaikana Aşgabatista johtavan maantien päätepiste. Siitä tuli kaupunkimainen taajama vuonna 1947. Nykyään sen ohi kulkee maantien lisäksi Daşoguziin johtava rautatie. Taajama on alueen karjanhoidon keskus.

## Lähteet
Alain Lipietz

**Alain Lipietz** (s. 19. syyskuuta 1955 Charenton-le-Pont) on ranskalainen poliitikko, joka on istunut Euroopan parlamentissa vuosina 1999–2009. Hän kuului Vihreät / Euroopan vapaa allianssi -ryhmään, ja edusti sitä kansainvälisen kaupan ja oikeudellisten asioiden valiokunnissa. Hän oli suhteista Andien maiden yhteisöön vastaava valtuuskunnan puheenjohtaja.

Lipietzitä on kuvattu marxilaiseksi taloustieteilijäksi ja entiseksi maolaiseksi. Hänet valittiin niukalla äänienemmistöllä vihreiden viralliseksi ehdokkaaksi Ranskan presidentinvaaleihin 2002 mutta häntä vaadittiin vetäytymään ehdokkuudesta useiden poliittisesti epäkorrektien lausuntojen jälkeen, jotka laskivat puolueen suosiota. Lipietz vaati armahduksia korsikalaisille separatisteille, tuki näitä muutenkin ja puhi baskien terroristijärjestö Etan poliittisen siiven kokouksissa.

Lipietzin isä Georges Lipietz oli Ranskaan muuttunut Puolan juutalainen, joka kuljetettiin Drancyn kokoomisleirille toisen maailmansodan viime hetkinä. Hän välttyi keskitysleiriltä Liittoutuneiden voiton takia. Hän haastoi 1900-luvun lopulla Ranskan valtion ja rautatieyhtiön oikeuteen ihmisoikeusrikoksista keskitysleirikuljetusten takia. Isän kuoltua Alain Lipietz, hänen sisarensa senaattori Hélène Lipietz ja muu perhe jatkoivat oikeusjuttua. Rautatieyhtiö SNCF tuomittiin ensin korvauksiin, mutta uusintaoikeudenkäynnissä todettiiin ettei 2000-luvun SNCF ole vastuussa edeltäjänsä toimista.
 
## Lähteet
Saharauskukalat

**Saharauskukalat** (Rhinopristiformes) on rustokaloihin kuuluva kalalahko. Lahkon lajeja tavataan kaikista lämpimistä ja lauhkeista valtameristä.

## Lajit ja anatomia
Saharauskukalojen tieteellinen luokittelu on ollut muutoksessa 2010-luvulta lähtien ja lajien sukulaissuhteet ovat edelleen osittain epävarmat. Lahkoon luetaan nykyisin viisi heimoa ja yhteensä 11 tai 12 sukua ja 62 tai 64 lajia. Muutama laji saattaa muodostaa oman yksilajisen heimonsa. Saharauskukaloille tyypillisiä piirteitä ovat litteähkö ja kiekkomainen eturuumis, joka on muodoltaan usein pitkäkuonoinen ja vinoneliönmuotoinen. Saharauskukaloille omintakeinen piirre on kuonon ja sierainten ruston muodostama rakenne. Pyrstössä on kaksi selkäevää ja pyrstöevä on suhteellisen kookas. Väriltään lahkon lajit ovat selästään ruskehtavia ja vatsastaan vaaleita.

## Levinneisyys ja elintavat
Saharauskukalalajeja tavataan niin Atlantista, Intian valtamerestä kuin Tyynestämerestäkin. Ne elävät tyypillisesti lähellä pohjaa rannikkojen merenlahdissa ja jokisuistoissa. Monet saharauskukalat ovat merkittväviä kalastuksen kohtaita, ja useat lajit luokitellaan uhanalaisiksi, koska niiden kannat ovat vähentyneet voimakkaasti.

## Lähteet
Luis de Guindos

**Luis de Guindos** (s. 16. tammikuuta 1960 Madrid, Espanja) on espanjalainen taloustieteilijä, joka on toiminut Euroopan keskuspankin varapääjohtajana vuodesta 2018. De Guindos toimi Espanjan valtiovarainministerinä vuosina 2011 – 2018.

De Guindos valmistui vuonna 1982.

## Yksityiselämä
De Guindows on naimisissa ja hänellä on kaksi lasta.

## Lähteet
Elfriede

**Elfriede** on saksalainen naisen etunimi.

Nimi on saksalaistettu muoto alkuaan englantilaisesta nimestä *Elfreda,* muinaisenglannin *Ælfþryð.* Nimi koostuu ’haltiaa, henkiolentoa’ ja ’voimaa, vahvuutta’ merkitsevistä sanoista, ja se oli aikoinaan suosittu anglosaksien ylimystön parissa; muun muassa kuningas Ethelred Neuvottoman äiti oli Ælfþryð nimeltään. Englannissa nimi elvytettiin uudelleen käyttöön 1800-luvulla, ja Saksassa se nousi muotiin 1900-luvun taitteessa. Vuonna 1915 se oli Saksan suosituin tytönnimi. 1940-luvun jälkeen Elfriede-nimen suosio on Saksassa laskenut jyrkästi, ja vuosina 2010–2021 sen sai Saksassa ensimmäiseksi etunimekseen noin 60 tyttöä. Itävallassa Elfriede-nimeä on 1980-luvun jälkeen annettu korkeintaan muutamalle lapselle vuodessa.

Elfriede-nimi on ollut käytössä myös Virossa, missä se 1900-luvun taitteessa oli suosituimpien 20–30 naisennimen joukossa. Sittemmin nimi on sielläkin menettänyt suosionsa. Vuoden 2026 alussa Virossa oli 44 Elfriede-nimistä naista, joiden keski-ikä oli 81 vuotta. Suomessa Elfriede on vuosina 1899–2026 ollut nimenä alle 98 naisella.

## Tunnettuja Elfriedejä

* Elfriede Jelinek (s. 1946), itävaltalainen kirjailija
* Elfriede Kaun (1914–2008), saksalainen korkeushyppääjä
* Elfriede Lohse-Wächtler (1899–1940), saksalainen taidemaalari
* Elfriede Scholz (1903–1943), saksalainen ompelija, kirjailija Erich Maria Remarquen sisar

## Muuta nimen käyttöä

* 618 Elfriede, asteroidi

## Lähteet
Ýaşlyk

**Ýaşlyk** on taajama Ahalin maakunnan Ak bugdaýn piirikunnassa Turkmenistanissa. Se sijaitsee Kopetdagvuorten juurella 40 kilometriä piirikunnan keskuksesta Änewistä kaakkoon. Vuoden 2022 väestönlaskennan mukaan taajamassa oli 8&nbsp;172 asukasta.

Ýaşlykista tuli kaupunkimainen taajama vuonna 1977. Sen kautta kulkee Aşgabatin ja Maryn välinen maantie ja rautatie sekä Karakumin kanava. Taajamassa toimii rakennustarviketehdas, olkea ja puuvillan puhdistusjätettä raaka-aineenaan käyttävä paperitehdas, hedelmä- ja vihannesvarasto sekä vankila.

## Lähteet
Blastromen

**Blastromen** on Sipoosta kotoisin oleva vuonna 2003 perustettu elektroa tuottava yhtye, jonka muodostavat Mika Rosenberg ja Sami Koskivaara.

Kaksikko on tehnyt elektronista musiikkia 1990-luvulta lähtien useilla eri nimillä. Heidän live-esiintymistensä tunnusmerkkinä ovat itse rakennetut LED-valopaneelit ja -asut, jotka on ohjelmoitu synkronoitumaan musiikin kanssa.

Blastromenin musiikkia on kuvailtu retrofuturistiseksi elektroksi jonka tematiikka yleensä ammentaa dystooppisista tulevaisuuskuvista, avaruusteemoista sekä ihmisen ja koneen välisestä suhteesta.

Blastromenin kappale *Transportation Nonstop* on äänestetty sijalle 100 YleX:n 100 suurinta suomalaista konemusiikkikappaletta.

## Diskografia

### Albumit

* Human Beyond (Dominance Electricity, 2010)
* Reality Opens (Dominance Electricity, 2014)
* Cyberia (Dominance Electricity, 2018)
* Robot Aggression + Blasteroids (Dominance Electricity, 2025) - Compilation

### EP:t

* Robot Aggression EP (X0X Records, 2004)
* Blasteroids EP (X0X Records, 2008)
* ØEra (Dominance Electricity, 2025)

### Singlet

* I Am Power (Nucleaire Sound, 2025)

## Viitteet

# Yhtyeen kotisivut
# NEOssa tulevaisuuden taidetta ja hämmästyttäviä valopukuja
# https://www.youtube.com/@Blastromen/videos
# Igloo Magazine - Cyberia albumin arvostelu
# Reality Opens Albumin arvostelu
# https://www.desibeli.net/arvostelu/6357
# https://yle.fi/a/3-8153995
# https://yle.fi/aihe/a/20-267127
# https://kulttuuritalo.fi/tapahtuma/stupidon-kesaklubi-elektropunk-ilta-blastromen-8-bits-high-sekret-teknik
Gaňňaly

**Gaňňaly** on taajama Ahalin maakunnan Sarahsin piirikunnassa Turkmenistanissa. Se sijaitsee Tejenjoen varrella 55 kilometriä Tejenin kaupungista kaakkoon. Vuoden 2022 väestönlaskennan mukaan taajamassa oli 3&nbsp;580 asukasta.

Paikkakunta on syntynyt Tejenjoen säännöstelypatojen ja keinokastelulaitosten yhteyteen. Siitä tuli Tejenstroýn kaupunkimainen taajama vuonna 1946. Alkuperäinen nimi Gaňňaly palautettiin vuonna 2000.

Vesirakennelmien ylläpidon lisäksi taajamassa harjoitetaan kalanviljelyä.

## Lähteet
Atte Uusikartano

**Atte Uusikartano** (s. 10. marraskuuta 2006 Turku) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan keskushyökkääjä, mutta hän osaa pelata myös laidassa. Uusikartanolla on juniorisopimus ja hän on pelannut pääasiassa seuran U20-joukkueessa, jonka varakapteenina hän toimii.

## Ura
Uusikartano on Tuton kasvatti. Hän toimi kaudella 2021–2022 seuran U16-joukkueen kapteenina. Kaudella 2022–2023 Uusikartano jakoi Tuton U20-joukkueen sisäisen tehotilaston voiton Kirill Kolesnikovin kanssa lukemalla +6. Kaudeksi 2023–2024 hän siirtyi Turun Palloseuran organisaatioon. Uusikartano pelasi kautensa suurimmaksi osaksi seuran U18-joukkueessa, mutta osan kaudestaan myös U20-joukkueessa.

Kaudeksi 2025–2026 Uusikartano nimettiin TPS:n U20-joukkueen varakapteeniksi. Hän teki samalla kaudella SM-liigadebyyttinsä 6. helmikuuta 2026 vieraissa Rauman Lukkoa vastaan. Uusikartano merkittiin TPS:n nelosketjun vasempaan laitaan Vili Munkin ja Niklas Ylitalon viereen. Hän sai ottelussa jääaikaa 8.29 minuuttia. Uusikartano teki myös liigauransa avausmaalin. 

## Yksityiselämä
Uusikartanon setä Aki pelasi omalla urallaan hyökkääjänä kuudessa eri seurassa pudotuspelit mukaan lukien yhteensä 848 SM-liigaottelua. Hän oli voittamassa Suomen-mestaruutta TPS:ssä vuonna 2010 ja Ässissä vuonna 2013. Atte Uusikartanon serkku Roope Uusikartano pelaa puolustajana hänen joukkuetoverinaan TPS:n U20-joukkueessa. Aten toinen serkku Riku Uusikartano on pelannut hyökkääjänä Suomen ja Ruotsin alemmissa sarjoissa.

Atte Uusikartano valmistui ylioppilaaksi Kerttulin lukiosta syksyllä 2025.

## Tilastot

## Lähteet
*
*

### Viitteet
Christian Noyer

**Christian Noyer** (s. 6. lokakuuta 1950) on ranskalainen taloustieteilijä. Noyer toimi Euroopan keskuspankin varapääjohtajana vuosina 1998 – 2002. Tämän jälkeen hän on toiminut Ranskan pankin pääjohtajana marraskuusta 2003 lokakuuhun 2015.

## Lähteet
Poikainahonmäki

**Poikainahonmäki** eli **Lemmenmäki** on Riihimäellä, Kumelan ja Kirjauksen kaupunginosien tuntumassa sijaitseva metsäinen, kalliopohjainen mäki. Mäen metsä on lehtomaista kangasta, jonka puusto on vanhaa mäntyvaltaista sekametsää. Länsireunalla on järeäpuustoinen kuusimetsäalue. Alueella kulkee myös runsas polkuverkosto.

Kesällä 2025 Poikainahonmäelle perustettiin 8,9 hehtaarin kokoinen luonnonsuojelualue ja se liitetään Metso-suojeluohjelmaan.

## Lähteet
Yö meren rannalla (albumi)

**Yö meren rannalla** (, ) on suomalaismuusikko Lasse Mårtensonin seitsemäs, vuonna 1980 julkaistu studioalbumi. Se sisältää Mårtensonin sävellyksiä, joihin Mårtenson ja Markku Johansson ovat tehneet sovituksia. Albumilla soittaa Markku Johanssonin johtama studio-orkesteri.

Albumin nimikappale on peräisin Erkko Kivikosken samannimisestä elokuvasta vuodelta 1980, ja kappale julkaistiin myös singlenä.

## Kappaleet
Kaikki sävellykset Lasse Mårtenson.
; A-puoli
#
#
#
#
#
#
##Sammun kehtolaulu (, )
##Syksy-yössä synkeässä (, )
##Uskomme huomiseemme (, )

; B-puoli
#
#
#
#
#
#

## Tekijät
### Markku Johanssonin studio-orkesteri
*Markku Johansson – kapellimestari, flyygelitorvi & trumpetti
*Timo Ronkainen – käyrätorvi eli corno
*Juhani Aaltonen ja Pentti Lahti – huilut & alttosaksofonit
*Unto Haapa-aho – klarinetit & baritonisaksofoni
*Jorma Ylönen – jousisoittimet, äänenjohtaja
*Veli-Pekka Bister – sellosoolo (”Sammun kehtolaulu”)
*Olli Ahvenlahti – sähköpiano & klavinetti
*Lasse Mårtenson – piano
*Heikki Laurila – sähkökitarat & akustiset kitarat
*Pekka Sarmanto – kontra- & sähköbasso
*Heikki (Häkä) Virtanen – sähköbasso
*Esko Rosnell – rummut
*Markku Hannola ja Tapani (Nappi) Ikonen – lyömäsoittimet

### Tuotanto
*Finnvox-studiot / Jouko Ahera – äänitys
*Lasse Mårtenson – kannen suunnittelu ja valokuva
*Douglas Sivén – takakannen valokuva
*Mårtensong / Lasse Mårtenson – tuotanto

## Lähteet
* Fenno – Suomen äänitearkisto ry:n levytietokanta 1901–1999

### Viitteet

## Aiheesta muualla
*
Pietarin Fabergé-museo

**Pietarin Fabergé-museo** () on Pietarissa sijaitseva taidemuseo, joka esittelee muun muassa Fabergén valmistamia esineitä. Museo avattiin 19. marraskuuta 2013 Šuvalovin palatsin tiloihin. Toinen Fabergé-museo sijaitsee Saksan Baden-Badenissa.

## Kokoelma
Pietarin Fabergé-museossa sijaitsee maailman suurin Fabergé-esineiden kokoelma eli yli 1000 Fabergé-esinettä. Kaiken kaikkiaan kokoelmissa on yli 4000 esinettä. Kokoelmiin kuuluu muun muassa 13 Fabergén pääsiäismunaa. Arvokkaimmat esineet ovat yhdeksän keisarillista pääsiäismunaa. Muiden esineiden osalta kokoelmissa on koruja, hopeaesineitä, fantasiateemaisia esineitä, uskonnollisia esineitä, koriste-esineitä ja muuta pientavaraa.

Fabergé-esineiden lisäksi museon kokoelmissa on 1700–1800-luvuilla valmistettuja kultaisia nuuskarasioita ja 1800–1900-luvun johtavien venäläisyritysten valmistamia emalitavaroita. Lisäksi museossa on esillä yli 100 esineen kokoelma Fjodor Rückertin taideteoksia.

## Lähteet

## Aiheesta muualla
Mathis Desloges

**Mathis Desloges** (s. 1. toukokuuta 2002) on ranskalainen maastohiihtäjä.

## Ura

Desloges kilpaili ensimmäisen kerran maailmancupissa kaudella 2023–2024 tammikuussa Oberhofissa. Ensimmäiset pisteensä hän saavutti seuraavalla viikolla Gomsissa oltuaan 20 kilometrin vapaan yhteislähdön 25:s. Hän osallistui samalla kaudella myös Planican nuorten MM-kilpailuihin, jossa hän voitti kultaa 20 kilometrin vapaan hiihtotavan yhteislähtökilpailussa alle 23-vuotiaiden sarjassa. Hän hiihti myös Ranskan hopeaa saavuttaneessa viestijoukkueessa. Seuraavalla kaudella Desloges sijoittui ensimmäistä kertaa maailmancupin kymmenen parhaan joukkoon jo avausviikonloppuna Rukalla oltuaan vapaan 20 kilometrin yhteislähtökilpailussa yhdeksäs. Tour de Skillä hän saavutti kaksi kahdeksatta sijaa ja sijoittui myös kiertueen kokonaiskilpailussa kahdeksanneksi. Trondheimin MM-kilpailuissa 2025 hän hiihti Ranskan neljänneksi sijoittuneessa viestijoukkuessa ja oli yhdistelmäkilpailussa kuudes. 

Kaudella 2025–2026 hän saavutti uransa toistaiseksi parhaan sijoituksen maailmancupissa oltuaan Rukan vapaan 20 kilometrin yhteislähdössä kuudes. Milanon ja Cortinan olympialaisissa 2026 Desloges saavutti yllätyksellisesti hopeaa yhdistelmäkilpailussa. Suoritus oli kuitenkin hylkäysuhan alla, sillä hän hiihti vapaan osuudella harhaan kohti suksienvaihtoaluetta, minkä jälkeen hän oikaisi noin 5–7 metriä muovikartioiden välistä takaisin oikealle ladulle. Tilanteesta tehtiin kilpailun jälkeen protesti, joka ei kuitenkaan mennyt läpi ja näin ollen hän sai pitää mitalinsa. Tuomariston tulkinnan mukaan Deslogesin saavuttama hyöty oikaisusta ei ollut niin merkittävä, että se olisi ollut hylkäyksen arvoinen. Hän voitti hopeaa myös 10 kilometrin vapaan hiihtotyylin kilpailussa ja hiihti kolmannen osuuden Ranskan hopeaa saavuttaneessa viestijoukkueessa.

## Lähteet
Zuzana Roithová

**Zuzana Roithová** (s. 30. tammikuuta 1953) on tšekkilainen poliitikko, joka on istunut Euroopan parlamentissa vuosina 2004–2014. Hän kuului EPP-ryhmään.

Roithová on ollut mukana politiikassa vuodesta 1998, jolloin hänestä tuli terveysministeri. Myöhemmin hänet valittiin Tšekin senaattiin ja vuonna 2004 hän pääsi Euroopan parlamenttiin. Vuonna 2012 hän ilmoitti asettuvansa  kristillisdemokraattien ehdokkaaksi Tšekin ensimmäisiin suoriin presidentinvaaleihin. Hän sai alle viisi prosenttia äänistä eikä päässyt toiselle kierrokselle.

## Lähteet
Pikaluistelu talviolympialaisissa 2026

Pikaluistelussa kilpailtiin Milano–Cortinan 2026 talviolympialaisissa 7.–21. helmikuuta. Kilpailut käytiin messukeskus Fiera Milanoon pystytetyllä pikaluisteluareenalla. Kyseessä oli 25. miesten ja 18. naisten pikaluistelut olympialaisissa.

Kilpailutapahtumia oli 14, joista seitsemän oli miehille ja seitsemän naisille.

## Aikataulu
**Lihavoidut** tapahtumat ovat loppukilpailuja. Kaikki ajat ovat paikallista aikaa (UTC+1).

 
## Mitalitaulukko

## Tulokset
### Miesten kilpailut

### Naisten kilpailut

## Lähteet

## Aiheesta muuualla
* https://www.olympics.com/en/milano-cortina-2026/schedule/ssk